kardosdrur/scandi-wiki huggingface dataset:
Bloodlines

"Bloodlines" er en sang skrevet af det danske elektro-rock-band Dúné. Det er første single fra gruppens første studiealbum We Are In There You Are Out Here fra 2007. Bloodlines udkom digitalt som single i oktober 2006, fem måneder før at albummet blev udgivet i Danmark.

Historie 
En lille måned før udgivelsen af singlen, fremførte bandet sangen ved DRs store prisfest P3 Guld i Radiohusets Koncertsal. Her nævnte vært Adam Duvå Hall bandets unge alder som en spøg, ved at bemærke at medlemmerne hurtigt skulle hjem fra festen, på grund af at de skulle op i skole dage efter.

I maj 2007 udkom sangen i Tyskland på en EP indeholdende fem spor, 14 dage før at det fulde album kom på hylderne i Danmark.

Musikvideoen til sangen er instrueret af Uffe Truust.

Produktion 
Sangen blev ligesom resten af We Are In There You Are Out Here indspillet i Popshit Recording Studio i Randers.

Personel

Musikere 
 Sang: Dúné og Mattias Kolstrup
 Kor: Cecilie Dyrberg
 Keyboards: Ole Björn Sørensen
 Synthesizer: Cecilie Dyrberg
 Guitar: Cecilie Dyrberg, Danny Jungslund og Simon Troelsgaard
 El bas: Piotrek Wasilewski
 Trommer: Malte Aarup-Sørensen
 Diverse instrumenter: Dúné

Produktion 
 Producer: Mark Wills
 Komponist: Dúné, Mattias Kolstrup, Ole Björn Sørensen, Cecilie Dyrberg, Danny Jungslund, Simon Troelsgaard, Piotrek Wasilewski og Malte Aarup-Sørensen
 Tekst/forfatter: Mattias Kolstrup

Referencer

Eksterne henvisninger 
 Dúnés officielle hjemmeside  
 

Singler fra 2006
Dúné-sange
Gårdbutik

En gårdbutik findes på en gård og har et egentligt butikslokale med betjening og åbningstider.

Der er dog stor forskel på gårdbutikkers sortiment. Nogle sælger grønsager af egen avl, mens andre kød. Nogle gårdbutikker supplerer udbuddet med indkøbte varer og/eller økologiske fødevarer fra udlandet.

Handel
Butikker
Jonna Gandil

Jonna Betty Simonia Bjerge  f.Gandil (12. maj 1908 i København - 9. september 2004 smst ) var en dansk tennisspiller fra B.93 som med Povl Henriksen vandt DM i mixed double 1927. Hun blev 1931 gift med fysikeren professor Torkild Bjerge (1902-1974).

Jonna Gandil var datter af fodboldspilleren  og atleten Johannes Gandil.

Kilder 

Tennisspillere fra Danmark
Kvindelige sportsudøvere
Personer fra København
Fjell fæstning

Fjell fæstning (også Fjell fort, Batterie Fjell, Festung Sotra, MKB 11/504 Fjell eller Torden Felix) er et kystforsvarsanlæg på øen Sotra i Fjell kommune i Hordaland fylke i Norge. Anlægget blev bygget af den tyske okkupationsmagt under anden verdenskrig og tilhørte den tyske Kriegsmarine. Fæstningen var bygget som et forsvar omkring hovedvåbenet, tre 28,3 cm kanoner placeret i et pansertårn med en maksimal rækkevidde på 37 km. Kanonen var oprindelig en skibskanon fra slagkrydseren Gneisenau. Fæstningens hovedformål var at forsvare indsejlingen til Bergen, nord og syd for Sotra. Ud over kanonen byggede man et stort luftværnsbatteri (flak-batteri, fra tysk: FLugAbwehrKanone: Antiluftskyts) på samme sted, som beskyttede ikke kun selve fæstningen, men også en af hovedindflyvningsruterne til Bergen. Luftværnbatteriet var i brug under allierdee bombeangreb mod Bergen, men hovedskytset (trippelkanonerne) blev aldrig brugt i kamp.

Arbejdet blev påbegyndt i juli/august 1942 og var færdigbygget i den grad at kanonen blev prøveskudt 12. juli 1943. Selve nærforsvarsanlægget blev aldrig færdigbygget. Anlægget blev bygget af krigsfanger fra forskellige dele af Europa, men også norske entreprenører deltog. Flere norske arbejdere deltog også frivilligt på anlægget, da arbejdet var godt betalt.

Efter krigen overtog det norske forsvar anlægget, og drev det videre som et regulært kystfort frem til kanonen blev fjernet i slutningen af 1960'erne. Sjøforsvaret opretholdt en kystradarstation her til 2005. Nærforsvarsanlægget blev ikke betjent i samme skala som før, og minefelterne blev fjernet. Alligevel døde en bonde fra Fjell så sent som i 1953 da han gik på en mine. Også under krigen var der ulykker i minefelterne omkring fæstningen.

Anlægget er et af de større enkeltstående fæstningsanlæg i Europa fra anden verdenskrig. I dag er området åbent for almen færdsel, og dele af tunnelanlægget er åbnet og lagt til rette som museum, drevet af Museum Vest i samarbejde med lokale kræfter. Flere dele af området er i begyndelsen af 2010 under opbygning som museum og er planlagt åbnet for publikum. Fjell fæstning blev fredet av Riksantikvaren 6. maj 2004.

Eksterne kilder/henvisninger 

 

Fæstning
Norge under 2. verdenskrig
Hordaland
Mary Herskind

Mary Agnes Herskind gift Madsen (29. maj 1879 i København - 15. maj 1964 i Holte) var en dansk tandlæge og tennisspiller fra B.93 som vandt DM i damesingle 1911.

Kilder 

Tennisspillere fra Danmark
Kvindelige sportsudøvere
Personer fra København
Tandlæger fra Danmark
Loshult

Loshult er en by i Loshults sogn i Osby kommun i Skåne, der ligger omkring en halv kilometer fra grænsen til Småland og omkring fem kilometer fra Älmhult. I 2010 havde byen omkring 90 indbyggere.

Historie 
I ældre tid var byen meget påvirket af at ligge tæt ved grænsen mellem Danmark og Sverige. Et gammel forbindelsesled førte gennem byen, hvilket var en god ting for indbyggerne i fredstid, men en ulempe i krigstid. En kilometer syd for byen ligger Losborg og Sigfreds skanse, der er rester af fæstningsværker fra henholdsvis 1300-tallet og 1500- eller 1600-tallet.

I 1600-tallet bestod byen af otte gårde, som stadig står, dog er flere af dem genopbygget og renoveret i nyere tid. Enskiftet og laga skiftet blev aldrig fuldstændigt i byen, og derfor består består dele af de middelalderlige agergrænser i Loshults skoge.

D. 24. juli 1676 indtraf Kuppet i Loshult under den Skånske krig. En gruppe bønder fra Gønge overfaldt en pengetransport med omkring 50.000 rigsdaler, der tilhørte Karl 11. af Sverige og skulle bruges til at finansiere soldater og andet krigsmaterial. Pengene blev stjålet fra vogne, der var stillet ved Loshult kirke. Kirken er blev bygget i middelalderen, men blev stort set genopbygget i første halvdel af 1800-tallet, hvorefter den blev genindviet i 1863.

I midten af 1970'erne filmede tv-manden Lasse Holmqvist en serie programmer om forskellige mennesker i Loshult.

I dag er Loshult en blanding af gårde og moderne villaer. Byen har en skole, hvor de lokale børn går. Södra stambanan går forbi byen, men der har aldrig været en station ved denne jernbane. Byens station blev i stedet betjent af Kristianstad–Älmhults jernbane omkring en kilomter fra byen, men efter trafikken blev nedlagt i 1969 er bygningen senere omdannet til privatbolig.

Befolkningsudvikling 
 1990: 108
 1995: 107
 2000: 89
 2005: 77

Loshultkanonen 

En kanon støbt i bronze er fundet i Loshult og har fået navn efter byen. Loshultkanonen vejer omkring 9 kg og er dateret til 1326.
Originalen findes i dag på Historiska museet i Stockholm. Der er dog produceret flere replikaer.
Crecy museum i Frankrig har brugt den som forlæg for den type kanoner, der kan have været brugt i Slaget ved Crécy i 1346. Middelaldercentret ved Nykøbing Falster i Danmark har sammen med Moesgård Museum støbt en kopi, hvormed der er udført afskydninger for at undersøge kraften og effektiviteten af krudt fremstillet med middelalderlige opskrifter. Middelaldercentrets kopi er bl.a. blevet benyttet i dokumentarserien Kåres Danmarkshistorie med Kåre Johannessen, der gennemgår 13.000 års Danmarkshistorie og blev sendt på Tv2 øst i foråret 2013. Den blev affyret og demonstreret i afsnittet "Genrejsning, Massedød og Reformation", der handler om perioden 1340 til 1536.

Referencer 

Byer i Osby kommun
Pegboard Nerds

Pegboard Nerds er en dansk/norsk dubstep-duo bestående af house og trance-produceren Michael Parsberg og norske Alexander Odden (kendt som Flipside).

Pegboard Nerds brød for alvor igennem i 2013, og en stor del af året har de turneret verden rundt. Det var især deres remix af Krewella's "Alive", som gav dem international opmærksomhed.

Diskografi

EP'er 

 Guilty Pleasures (2013)
 The Lost Tracks (2013)
 Pink Cloud (2015)
Nerds By Nature (2017)
Full Hearts (2018)

Singler 

 Ingen Anden Drøm (feat. Morten Breum) (2012)
 2012 (Det Derfor) feat. Dice & Joey Moe (2012)
 Gunpoint (2012)
 Disconnected (2012)
 Pressure Cooker (2012)
 Rocktronik (2012)
 Fire In The Hole (2012)
 Self Destruct (2012)
 Razor Sharp (feat. Tristam) (2013)
 We Are One (feat. Splitbreed) (2013)
 High Roller (feat. Splitbreed) (2013)
 Bassline Kickin (2014)
 Hero (2014)
 Here It Comes (2014)
 New Style (2014)
 BADBOI (2014)
 Emergency (2014)
 Bring The Madness (feat. Excision & Mayor Apeshit) (2015)
 Try This (2015)
 Swamp Thing (2015)
Get On Up (feat. Jauz) (2015)
Emoji VIP (2015)
Heartbit (feat. Tia) (2016)
Bass Charmer (feat. JFMEE) (2016)
All Alone (feat. Grabbitz) (2016)
Superstar (feat. Krewella & NGHTMRE) (2016)
Weaponize (feat. Miu) (2016)
Blackout (2016)
Deep In The Night (feat. Snails) (2016)
BAMF (2016)
Voodoo (feat. Tony Junior) (2017)

Eksterne henvisninger 

 Officiel hjemmeside
 
 Pegboard Nerds på Soundcloud

Noter 

Dj's fra Danmark
Dj's fra Norge
Musikproducere fra Danmark
Musikproducere fra Norge
Duoer
Amory Scheel

Amory Agnes Ide komtesse Scheel, gift Hansen (24. februar 1887 i København - 6. oktober 1961 i København) var en dansk adelsdame og tennisspiller fra KB, gift med Folmer Hansen.

Hansen deltog ved OL i 1920 i Antwerpen og stillede både op i single, damedouble og mixed double. Hun vandt DM i damesingle 1920 og var 1918 i finalen ved de svenske mesterskaber.

OL i 1920 i Antwerpen

Anetavle 
Amory Scheels forældre var lensgreve Christen Scheel af Estrup (1853-1926) og Ingeborg Brøchner (1854-1890), som døde på Korfu, da Amory Scheel var tre år gammel. Hun blev 29. april 1918 i Bergen gift med Folmer Hansen.

Kilder

Eksterne henvisninger 

Tennisspillere fra Danmark
Deltagere for Danmark ved sommer-OL 1920
Kvindelige sportsudøvere
Personer fra København
Amory
Danskere i 1900-tallet
Komtesser fra Danmark
Tennisspillere fra KB Tennis
Erhvervsakademi Sydvest

Erhvervsakademi SydVest er en fusion mellem Erhvervsakademi Vest i Esbjerg og Syddansk Erhvervsakademi i Sønderborg. 

Erhvervsakademiet udbyder uddannelser i Esbjerg, Sønderborg og Tønder.

Uddannelser

Erhervsakademiuddannelser 
 Byggetekniker
 Datamatiker
 Designteknolog
 Drifteknolog off shore
 Finansøkonom
 Laborant
 Installatør - stærkstrøm
 Markedsføringsøkonom
 Multimediedesigner
 Produktionsteknolog

Professionsbacheloruddannelser 
 Bygningskonstruktør
 Design og business
 International sales and marketing
 Software development
 Teknisk manager offshore
 Web development

Akademiuddannelser 
 Kommunikation og formidling
 International handel og markedsføring
 Økonomi og ressourcestyring
 Ledelse

Diplomuddannelser 
 Softwareudvikling

Referencer 

Uddannelsesinstitutioner i Esbjerg
Malacothrips zonatus

Malacothrips zonatus er en insektart som blev beskrevet af Harold R. Hinds 1902. Malacothrips zonatus indgår i slægten Malacothrips, og familien Phlaeothripidae. Der kendes ingen underarter.

Kilder 

Trips
Skovhøns

Skovhøns har flere betydninger:

Skovhøns (urfugle) – en gruppe hønsefugle, der også kaldes urfugle

Skovhøns (asiatiske) – asiatiske hønsefugle, der tilhører underfamilien Rollulinae

Skovhøns (høns) – en betegnelse for visse typer høns
Skovhøns (asiatiske)

Skovhøns (Rollulinae) er navnet på en gruppe af hønsefugle, der omfatter 25 arter i slægterne Arborophila (21 arter), Caloperdix, Rollulus og Xenoperdix. De fleste arter lever i Asien (et par arter også i Afrika). 

Fuglene i denne gruppe menes at være de mest basale fasanfugle, det vil sige at deres stamform var den første, der blev udspaltet fra resten af fasanfuglene. Gruppen er en underfamilie til fasanfamilien og kaldes også Arborophilinae. De har på dansk alle "skovhøne" som en del af deres navn, på nær en enkelt art.

Arter 
Eksempler på arter af skovhøns:
 Brunbrystet skovhøne (Arborophila brunneopectus) 
 Hjelmvagtel (Rollulus rouloul)

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
 John H. Boyd: Taxonomy in Flux Sammenfatning af forskningsresultater indenfor fuglenes fylogenetiske systematik. Arkiveret

Fasanfugle
Adolf August Friedrich Rudorff

Adolf August Friedrich Rudorff (født 21. marts 1803 i Mehringen, død 14. februar 1873 i Berlin) var en tysk retslærd, far til Ernst Rudorff.

Rudorff blev Dr. jur. og privatdocent i Berlin 1825, ekstraordinær professor sammesteds 1829 og ordentlig professor 1833. Med begejstring sluttede Rudorff sig til den historiske skole, han var en trofast discipel af Friedrich Carl von Savigny.

Han debuterede med dissertationen De lege Cincia (1825), som efterfulgtes, foruden af en mængde tidsskriftafhandlinger og lignende, af Das Recht der Vormundschaft aus dem gemeinen in Deutschland geltenden Rechte entwickelt (I—III, 1832—34), den i sin tid meget benyttede Römische Rechtsgeschichte (I, 1857, II 1859) og hans restitution af Edictum perpetuum (1866), som tabte sin betydning ved Otto Lenels berømte værk.

Sammen med Friedrich Bluhme og Karl Lachmann udgav Rudorff Schriften der römischen Feldmesser (I 1848, II 1852), hvortil Rudorff selv bidrog med afsnittet Die Gromatischen Institutionen. Fra 1842 var han medudgiver af Zeitschrift für geschichtliche Rechtswissenschaft og udgav fra 1861 sammen med Hugo Böhlau, Georg Bruns, Johannes Merkel og Paul von Roth Zeitschrift für Rechtsgeschichte.

Efter G.F. Puchtas død 1846 besørgede Rudorff udgivelsen af en række oplag af dennes pandekter og institutioner. Han udgav også Puchtas Kleine civilistische Schriften (1851) og 7. oplag af Savignys Besitz (1865). Han skrev videre en levnedstegning af sin lærer, Friedrich Carl von Savigny (1862).

Kilder 
 

Jurister fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tysksprogede forfattere
Tyskere i 1800-tallet
Salmonsens
Morten Leuch

Morten Leuch (født 15. april 1732 i Christiania, død 24. januar 1768 på Hafslund) var en norsk godsejer og handelsmand.

Han var søn af Peder Leuch, købmand i Christiania, og Cathrine født Hellesen (Heltzen, søster til Poul Heltzen). Efter en flerårig uddannelse i udlandet vendte han 1754 hjem og indtrådte det følgende år med sin senere svoger James Collett i firmaet Collett & Leuch, der drev en udstrakt handel og besad vidtløftige skovejendomme. Selv var han ejer både af en betydelig særformue og et stort jordegods, hvoriblandt Bogstad ved Christiania med talrige underliggende gårde og skove. Han førte et meget gæstfrit hus såvel i Christiania som på Bogstad; til kredsen hørte digteren Christian Braunmann Tullin, af hvis digte en mængde knytter sig til Leuch og hans slægt, navnlig er Tullins bryllupsdigt til ham, Majdagen, almindelig bekendt. Morten Leuch var en af Christiania bys "12 eligerede Mænd" og roses for sin godgørenhed og fine dannelse. Han døde allerede 24. januar 1768 under et besøg hos sin fætter, justitsråd P. Elieson på Hafslund. Han blev 6. maj 1758 gift med Matthia Collett (28. maj 1737 - 21. juli 1801), der 1773 indgik nyt ægteskab med den bekendte Bernt Anker.

Kilder 

 
 Alf Collett, En gammel Christiania-slægt, s. 145 ff.

Godsejere fra Norge
Personer fra Oslo
Erhvervsfolk fra Norge
Nordmænd i 1700-tallet
Filantroper fra Norge
Rick & the Ravens

Rick & the Ravens var et band som organisten fra The Doors, Ray Manzarek, spillede i inden har blev en del af The Doors. Rick & the Ravens nåede at udgive tre singler inden bandet blev opløst og reorganiseret under navnet The Doors.

Bandet er i 2011 blevet gendannet uden Ray Manzarek som medlem, men med broderen Rick Manczarek.

Demoindspilning 1965 
Rick & the Ravens indspillede kort inden opløsningen i 1965 en række demoer med bl.a. sangene "Moonlight Drive", "My Eyes Have Seen You", "Hello, I Love You", "End of the Night" og "Summer's Almost Gone", der alle senere blev indspillet af The Doors.

Medvirkende på disse demoer var Ray Manzarek (piano) og dennes to brødre Rick (guitar) og Jim (mundharmonika) og en ikke-krediteret bassist. Herudover medvirkede Jim Morrison på vokal samt John Densmore på trommer. Bortset fra Robbie Krieger medvirkede den originale besætning i The Doors således på demoerne, der betragtes som de første spæde indspilninger med The Doors. De seks demoer er udgivet på The Doors Box Set.

Eksterne links 
 Rick & the Ravens på allmusic.com

Rockgrupper fra USA
The Doors
Nite City

Nite City var en rockgruppe fra Los Angeles, USA. Nite City keyboardspilleren fra The Doors, Ray Manzarek’s supergruppe med sangeren Noah James og tidligere Blondie-bassist Nigel Harrison. Gruppen indspillede to albums i 1977 og 1978.

Medlemmer af bandet 
 Ray Manzarek – keyboards & vokal
 Paul Warren – guitar & vokal
 Nigel Harrison – bas
 Jimmy Hunter – trommer & vokal
 Noah James – forsnager

Diskografi 
 Nite City (1977)
 Golden Days Diamond Night (1978)

Musikgrupper fra USA
The Doors
Etableret i 1977
Ophørt i 1978
Manzarek-Krieger

Manzarek–Krieger var et amerikansk rock band grundlagt i 2002 af de to tidligere medlemmer af The Doors, Ray Manzarek og Robby Krieger.

Eksterne henvisninger 
 

Musikgrupper fra USA
The Doors
Tarok (film)

Tarok er en dansk film fra 2013 produceret af Regnar Grasten og instrueret af Anne-Grethe Bjarup Riis om travhesten Tarok, der i 1976 vandt Dansk Trav Derby.

Filmen fik blandede og overvejende negative anmeldelser ved premieren.

Medvirkende  
 Bjarne Henriksen, Karl Laursen
 Kirsten Lehfeldt, Elisabeth Laursen
 Henrik Vestergaard Nielsen, Jørn Laursen
 Iben Dorner, Ingelise Laursen
 Thomas Ernst, Axel Laursen
 Frederik Meldal Nørgaard, Mogens Laursen
 Claus Riis Østergaard, Vagn Laursen

Noter

Eksterne links 
 

Dramafilm fra Danmark
Dansksprogede film
Danske film fra 2013
Film baseret på virkelige begivenheder
Film instrueret af Anne-Grethe Bjarup Riis
Dansksprogede film
WCW Mayhem (videospil)

WCW Mayhem er et videospil som blev udgivet til PlayStation, Nintendo 64 og Gameboy Color i august 1999.

Roster

WCW 
 Goldberg
 Sting
 Diamond Dallas Page
 Randy Savage
 Booker T
 Rick Steiner
 Bret Hart
 Buff Bagwell
 Konnan
 Ernest Miller
 Curt Hennig
 Barry Windham
 Bobby Duncum, Jr.
 Kenny Kaos
 Norman Smiley
 Wrath
 Sgt. Buddy Lee Parker
 Bobby Eaton
 Bobby Blaze

nWo Black & White 
 Horace Hogan
 Scott Norton
 Stevie Ray
 Eric Bischoff

nWo Wolfpac 
 Hollywood Hulk Hogan
 Scott Steiner
 Kevin Nash
 Lex Luger
 Scott Hall
 Disco Inferno
 Wolfpac Sting

Horsemen 
 Ric Flair
 Arn Anderson
 Chris Benoit
 Dean Malenko
 Steve McMichael

Cruiserweight 
 Rey Mysterio, Jr.
 Billy Kidman
 Eddie Guerrero
 Juventud Guerrera
 Chris Jericho
 Psychosis
 Chavo Guerrero
 La Parka
 Alex Wright
 Kaz Hayashi
 Lash LeRoux
 Lizmark, Jr.
 Prince Iaukea

Hardcore 
 Raven
 Perry Saturn
 Bam Bam Bigelow
 Chris Kanyon
 Mean Gene
 Sonny Onoo
 Doug Dillinger
 Jimmy Hart

Computerspil
Don Johnson

Donnie Wayne Johnson  (født 15. december 1949 i Flat Creek, Missouri, USA) er en amerikansk skuespiller, som måske er mest kendt for sin hovedrolle som James "Sonny" Crockett i tv-serien Miami Vice (1984-1990). Han havde også hovedrollen i politiserien Nash Bridges (1996-2001). Don Johnson vandt en Golden Globe for sin rolle i Miami Vice. Han har desuden vundet American Power Boat Association Offshore World Cup og er blevet tildelt en stjerne på Hollywood Walk of Fame. Han er også sanger, sangskriver, producer og instruktør.

Filmografi 
Harley Davidson and the Marlboro Man (1991)<ref>Harley Davidson and the Marlboro Man på imdb.com</ref>
 Knives Out - Var det mord?'' (2019)

Referencer

Eksterne henvisninger 

 

Skuespillere fra USA
Hollywood Walk of Fame
Erik Worm

Erik Jean-Louis Worm (26. april 1900 i København - 17. oktober 1962 i New York, USA) var en dansk tennisspiller medlem af KB.

Worm vandt i perioden 1922 -1925 totalt otte danske mesterskaber i tennis: tre i single, to i herredouble med Erik Tegner og Einer Ulrich og tre med Elsebeth Brehm i mixed double.
Han deltog i VM i tennis på hardcourt 1923.

I januar 1923 blev Erik Worm i hemmelighed gift teater skuespillerinden Alice Macy Beers i New York. Hun var datter af William Hanford Beers. Parret boede i Danmark mellem 1917-1924. De flyttede derefter til USA og frem til sin død i 1962 boede han i New York.

Kilder

Eksterne henvisninger 

Tennisspillere fra Danmark
Personer fra København
Dansk-amerikanere
Danskere i 1900-tallet
Cornelius (flertydig)

Cornelius - normen for den patriciske slægt Cornelia, en af de førende slægter i republikken Rom.

Cornelius kan desuden henvise til flere personer (disse er udvalgte, og er derfor ikke en komplet liste):

Personer

Fornavn 
 Cornelius Nepos - romersk biografiforfatter
 Cornelius Gurlitt (komponist) (1820–1901) – tysk komponist
 Cornelius Gurlitt (kunsthistoriker) (1850–1938) – tysk arkitekt og kunstvetare
 Cornelius Cardew - engelsk avant-garde komponist
 Cornelius van Poelenburgh - hollandsk maler

Mellemnavn 
 Lucius Cornelius Sulla - romersk hærfører
 Publius Cornelius Scipio Aemilianus - romersk politiker og general
 Johan Cornelius Krieger - navnet på flere personer
 Christian Cornelius Lerche - dansk lensbesidder, godsejer og amtmand

Efternavn 
 Andreas Cornelius - dansk fodboldspiller
 Peter von Cornelius - tysk maler
 Pave Cornelius - pave i den romersk-katolske kirke
 Victor Cornelius - dansk komponist
Thorkil Hillerup

Thorkil Hillerup (13. december 1873 i Kraghave, Tingsted Sogn – 14. november 1928 i København) var en dansk overretssagfører og tennisspiller, medlem af KB og klubbens formand 1910-13.

Thorkil Hillerup vandt i 1904 det første danske mesterskab i tennis.

Han var søn af godsejer Victor Hillerup og hustru Juliane Emilie Købke, blev 1891 student fra Nykøbing Katedralskole og 1897 cand.jur. 1898 var han fuldmægtig hos overretssagfører Viggo Kanaris Klein, 1901-1904 hos overretssagfører Theodor Mørck. Han blev 1904 overretssagfører og praktiserede i København til sin død.

Hillerup blev gift første gang 10. april 1905 med Ellen Alexandra Bahner, datter af postmester Petrus Sextus Bahner og Hustru Agnes Routledge. Gift anden gang 1923 med Anna Boline Larsen.

Eksterne henvisninger 

 H. Hjorth-Nielsen, Danske Sagførere under Loven af 26. Maj 1868, København: J. Jørgensen & Co. 1941.

Tennisspillere fra Danmark
Danskere i 1900-tallet
Advokater fra Danmark
Personer fra Falster
Tennisspillere fra KB Tennis
Nils Peter Angelin

Nils Peter Angelin (23. juli 1805 i Lund—13. februar 1876) var en svensk palæontolog.

Angelin blev student i sin fødeby. Han begyndte at studere palæontologi, særligt Skånes palæozoiske dannelser, og hans undersøgelser af disse blev af stor betydning for geologien. Særlig var det trilobiterne, som han i den første tid beskæftigede sig med, og af hvilke han beskrev 273 arter i sin Palæontologia scandinavica, af hvilken første hæfte udkom 1851, andet og sidste hæfte 1854. Dette værk skaffede ham doktorgraden fra universitetet i Breslau (1857), og kort efter blev han udnævnt til docent og senere til adjunkt ved universitetet i Lund.

I 1864 blev han ansat som intendant ved de palæontologiske samlinger i Riksmuseum i Stockholm, hvor hans private samling senere blev indlemmet. Angelin havde tidligere udarbejdet et geologisk kort over Skåne, som var færdigtrykt 1859; men beskrivelsen blev dog først udgivet 1877 efter hans død. Ligeledes efter hans død og på foranstaltning af Kungliga Vetenskapsakademien blev hans arbejde over svenske siluriske crinoideer udgivet under titlen: Iconographia Crinoideorum in stratis Sueciae Siluricis fossilium i  1878 og Fragmenta silurica i 1880.

Palæontologer
Geologer fra Sverige
Ansatte ved Lunds Universitet
Museumsfolk fra Sverige
Faglitterære forfattere fra Sverige
Svenskere i 1800-tallet
Personer fra Lund